Държавен вестник, бр. 7, 2013 г., стр. 103

БРОЙ  7	
Д Ъ Р Ж А В Е Н  В Е С Т Н И К 	
СТР.  103  
Чл. 202. В походен строй машините се 
подреждат в колона, а формированията се 
строяват в колони едно след друго на дис­
танции, установени от устава или по заповед 
на командира.
Чл. 203. (1) Преди качване на машини във 
формированията при необходимост се прави 
разчет на военнослужещите и материалната част 
по машини и се посочва начинът на качването.
(2) Преди качването на личния състав в 
машините се проверява дали е изпразнено 
оръжието; ако превозването се извършва със 
заредено оръжие, проверява се дали е поставен 
предпазителят, а ножовете се снемат.
Чл. 204. (1) На всяка машина измежду офи­
церите или сержантите се назначава старши 
на машината, на когото е подчинен целият 
личен състав, включително и шофьорът.
(2) Забранява се старшият на машината 
да взема управлението на машината (с из­
ключение на случаите, при които водачът е 
в състояние, което не му позволява да упра­
влява машината).
(3) Командирът на формированието (стар­
шият на машината) наблюдава за сигналите на 
старшия началник, а в откритите автомобили 
освен това се назначава и наблюдател, който 
сяда в десния преден ъгъл на каросерията на 
автомобила.
(4) За наблюдаване закрепването на стра­
ничните ключалки на каросерията на авто­
мобила по време на движение се назначават 
„странични“ военнослужещи, които седят на 
крайните места при предния и задния капак.
(5) Движещите се отзад машини, теглената 
техника и ключалките на задната врата на 
бойната машина на пехотата и на бронетран­
спортьора (дясната ключалка на задния капак 
на автомобила) се наблюдават от войника, 
който седи на дясната седалка на задната 
стена (задния капак на автомобила).
Чл. 205. (1) По командата (сигнала) „ПРИ 
МАШИНИТЕ!“ личният състав, превозван с 
бойна машина на пехотата и с бронетранспор­
тьор, а също с автомобил и десантен танк, 
се строява до машините, както е посочено 
на фиг. 63. 
(2) При качване отстрани личният състав 
на формированието се строява така, че челата 
на колоните да бъдат на линията на задните 
колела (ролки) на машините.
Чл. 206. По командата (сигнала) „ПРИ 
МАШИНИТЕ!“ екипажите на танковете се 
строяват пред танковете в едноредичен строй. 
Командирът на танка застава на две крачки 
пред дясната верига; останалият състав на 
екипажа – вляво от командира (фиг. 63).
Чл. 207. (1) Командирът, механик-водачът 
и мерачът на бойна машина (МТЛБ, БТР) 
се качват в машината през определените за 
тях люкове, а личният състав – през задния 
люк или през задната врата. В автомобилите 
военнослужещите се качват от левия, десния 
и задния капак, в автомобил със затворена 
каросерия – от задния капак. Качването на 
личния състав в другите машини се извършва, 
както е удобно.
(2) Не се разрешава качването на маши­
ните от левия капак, когато те се намират от 
дясната страна на пътя.
Чл. 208. Преди качване в бойните маши­
ни на пехотата и в бронетранспортьорите по 
командата (сигнала) „ПРИ МАШИНИТЕ!“ 
назначените военнослужещи отварят задните 
капаци (капаците на входните люкове) на де­
сантното отделение; при автомобилите, ако е 
необходимо, шофьорите отварят задния капак. 
Фиг. 63 – Строяване на батальона с личния състав пред машините
КР
КВ
КР
КВ
ГС
ЗКР
КР
НЩ ЗКБ
Упр. на бат.
КВ
КР
КР
КР
Упр. на бат.
4 кр
4 кр
Група за упр.
3 кр (2 м)
Артилерийски 
подразделения
Специални и 
логистични 
подразделения
10 м
1 рота
3 рота
2 рота
10 м
5 м
10 м
5 м
5 м
5 м
5 м
5 м
(личният състав и машините в линия ротни колони)